C 51/40
DA
Den Europæiske Unions Tidende
31.1.2022
Sag anlagt den 9. december 2021 — OC mod EU-Udenrigstjenesten (Sag T-770/21) (2022/C 51/53) Processprog: fransk Parter Sagsøger: OC (ved advokaterne L. Levi og N. Flandin) Sagsøgt: Tjenesten for EU’s Optræden Udadtil (EU-Udenrigstjenesten)
Sagsøgerens påstande — Sagen fremmes til realitetsbehandling og sagsøgeren gives medhold. — Afgørelsen af 10. september 2020, der blev meddelt den 11. februar 2021, hvorved ansættelsesmyndigheden afslog den ansøgning om bistand, som sagsøgeren havde indgivet i henhold til artikel 24 i vedtægten for tjenestemænd i Den Europæiske Union, annulleres. — Om fornødent annulleres ansættelsesmyndighedens afgørelse af 31. august 2021, hvorved den afslog sagsøgerens klage af 6. maj 2021 over afgørelsen af 10. september 2021. — EU-Udenrigstjenesten tilpligtes at betale sagsomkostningerne.
Søgsmålsgrunde og væsentligste argumenter Til støtte for søgsmålet har sagsøgeren fremsat fire anbringender. 1.
Første anbringende om tilsidesættelse af begrundelsespligten og retten til at blive hørt. 2.
Andet anbringende om tilsidesættelse af proceduren for og reglerne om kompetencefordeling.
Sagsøgeren gør i denne forbindelse gældende, at afgørelsen om at indlede en administrativ undersøgelse burde have været truffet af generalsekretæren for EU-Udenrigstjenesten. 3.
Tredje anbringende om, at EU-Udenrigstjenesten angiveligt har anlagt åbenbart urigtige skøn i forbindelse med dens definition af psykisk chikane, og om tilsidesættelse af artikel 12a i vedtægten for tjenestemænd i Den Europæiske Union. 4.
Fjerde anbringende om tilsidesættelse af omsorgspligten.
Sag anlagt den 14. december 2021 — Trend Glass mod EUIPO (ECO STORAGE) (Sag T-777/21) (2022/C 51/54) Processprog: polsk Parter Sagsøger: Trend Glass sp. z o.o.
(Radom, Polen) (ved advokat J. Gwiazdowska) Sagsøgt: Den Europæiske Unions Kontor for Intellektuel Ejendomsret (EUIPO)